|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 4452  Ounz@vojvodinа.gov.rs | |
|  | SZÁM: 00423460 2025 09427 | KELT: 2025. február 12. |

A Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének – felszerelés beszerzésének 2025. évi finanszírozására és társfinanszírozására való odaítéléséről szóló szabályzata (VAT Hivatalos Lapja, 8/2025. szám) 2. szakasza alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**PÁLYÁZATOT**

hirdet

**A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK INFRASTRUKTÚRÁJA KORSZERŰSÍTÉSÉNEK – FELSZERELÉS BESZERZÉSÉNEK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázat a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. szám) biztosított eszközökre kerül kiírásra, a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének – felszerelés beszerzésének 2025. évi finanszírozására és társfinanszírozására. A pályázat keretösszege **20.000.000,00** dinár, amelyből **10.000.000,00** dinárt az alapfokú oktatási és nevelési intézmények, további **10.000.000,00** dinárt pedig a középfokú oktatási és nevelési intézmények számára ítélnek meg.

A felszerelés beszerzése az oktatási és biztonsági felszerelésekre, számítógépes berendezésekre, testnevelési, képzőművészeti és zenekulturális eszközökre, bútorokra, konyhai berendezésekre, valamint egyéb szükséges felszerelésekre terjed ki.

A pénzügyi kötelezettségek teljesítése Vajdaság Autonóm Tartomány 2025. évi költségvetésének fizetőképességével összhangban valósul meg.

**PÁLYÁZATI FELTÉTELEK**

*1. A pályázók köre*

Pályázati jogosultsággal a Szerb Köztársaság, az autonóm tartomány vagy a helyi önkormányzatok által alapított, Vajdaság Autonóm Tartomány területén működő alap- és középfokú oktatási intézmények rendelkeznek.

*2. Az eszközök felosztásának mércéi*

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének – felszerelés beszerzésének 2025. évi finanszírozására és társfinanszírozására való odaítéléséről szóló szabályzat értelmében az eszközök felosztásának mércéi a következők:

1. a projekt megvalósításának jelentősége a létesítményeket használó diákok, tanárok és foglalkoztatottak biztonságának vonatkozásában,
2. a projekt megvalósításának jelentősége a nevelő-oktató munka színvonalának biztosítása tekintetében,
3. olyan felszerelés beszerzése, amely nagyrészt megvalósítható a folyó költségvetési év során,
4. a diákok száma az iskolában, valamint a végső felhasználók száma,
5. a projekt megvalósítása céljából foganatosított tevékenységek,
6. a projekt megvalósításához szükséges biztosított eszközforrások.

A berendezések beszerzésének társfinanszírozására benyújtott pályázati kérelem esetében az intézmény önrész címén biztosított eszközei saját forrásokból, adományokból, valamint valamennyi hatalmi szint költségvetéséből származó eszközök lehetnek.

A pályázati eszközök odaítélését követően a felhasználó köteles az eszközbeszerzés során a közbeszerzésekről szóló törvény (az SZK Hivatalos Közlönye, 91/2019. és 92/2023. szám) rendelkezéseinek megfelelően eljárni.

**A PÁLYÁZATI KÉRELMEK BENYÚJTÁSÁNAK MÓDJA**

Az eszközök odaítélése iránti kérelmet a Titkárság egységes pályázati űrlapján kell benyújtani (egy intézmény kizárólag egy kérelmet nyújthat be). A teljes körű pályázati dokumentáció **2025. február 12-től** letölthető a Titkárság **www.puma.vojvodina.gov.rs** honlapjáról.

A pályázati kérelmeket postán az alábbi címre kell megküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, „Pályázat-a Vajdaság Autonóm Tartomány területén működő alap- és középfokú oktatási és nevelési intézmények infrastruktúrája korszerűsítésének – felszerelés beszerzésének 2025. évi finanszírozására és társfinanszírozására” megjelöléssel (Pokrajinski sekretarijat za obrazovanje, propise, upravu i nacionalne manjine – nacionalne zajednice, az alábbi megjelöléssel: „Za konkurs-za finansiranje i sufinansiranje modernizacije infrastrukture – nabavke opreme za ustanove osnovnog i srednjeg obrazovanja i vaspitanja na teritoriji Autonomne pokrajine Vojvodine u 2025. godini”, Bulevar Mihajla Pupina 16, 21000 Novi Sad), 21000 Újvidék, Mihajlo Pupin sugárút 16. szám, vagy benyújtható személyesen a tartományi közigazgatási szervek iktatójában, Újvidéken (a Tartományi Kormány épületének földszintjén).

A pályázati kérelemhez mellékelni kell:

1. a felszerelés beszerzésére vonatkozó kötetlen ajánlatot – előszámlát,
2. társfinanszírozás esetén meg kell küldeni az eszközbeszerzés társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat, az intézmény pénzügyi terve és hasonlók), a tárgybeli felszerelések társfinanszírozásában való részvételről szóló, az intézmény/helyi önkormányzat felelős személyének aláírásával és bélyegzőjével ellátott nyilatkozattal egyetemben (a nyilatkozatot szabad formában megküldeni).

**A pályázati kérelmek benyújtási határideje 2025. március 14.**

A Titkárság fenntartja a jogot, hogy a pályázótól szükség esetén kiegészítő dokumentációt vagy tájékoztatást kérjen, illetve meghatározza az eszközök odaítéléséhez szükséges megfelelő feltételek teljesítését.

A Bizottság nem vitatja meg:

* a hiányos kérelmeket,
* a késedelmes pályázati kérelmeket (a pályázat utolsó napjaként megjelölt határidő után benyújtott pályázati kérelmeket),
* a nem engedélyezett kérelmeket (illetéktelen személyek és a pályázatban nem előirányzott alanyok által benyújtott kérelmeket),
* a pályázatban előirányzott rendeltetéstől eltérő kérelmeket,
* azon pályázók kérelmét, akik az előző évben odaítélt eszközök felhasználásáról szóló jelentést nem nyújtották be, vagy akiknél a jelentésből megállapítást nyert, hogy az eszközöket nem rendeltetésszerűen használták fel, továbbá elvetésre kerülnek azon pályázók kérelmei is, akik a Titkárság előző pályázatai alapján vállalt kötelezettségeiket nem teljesítették, különösen, ha nem küldték el bizonyítékként a megvalósított tevékenységekről készült fényképeket és videókat,
* azon kérelmezők kérelmeit, akik az előző évben megvalósított felszerelés beszerzéséről szóló leíró/pénzügyi jelentést az előirányzott határidőben nem küldték meg,
* azon kérelmeket, amelyeket a folyó naptári, illetve költségvetési év során nem lehet megvalósítani.

A pályázat eredményei a Titkárság honlapján kerülnek közzétételre.

**A pályázattal kapcsolatos további tájékoztatás a Titkárság 021/487 4452 telefonszámán kapható.**

Ótott Róbert

**TARTOMÁNYI TITKÁR**